**« Өнер алды – қызыл тіл »**

 **Мақсаты:**

**1. Білімділік**: Оқушыларға ана тілінің қоғамдағы алатын орны туралы айтып жеткізу, анық сөйлеуге, өз ойын толық жеткізуге баулу, ана тілін құрметтеуге тәрбиелеу.

 **Жүргізуші: :** Құрметті ұстаздар және оқушылар.

Армысыздар,ардақты халқым менің

Бөлісейік бұл күннің алтын кенін

Тілді сүйер қауымға басымды иіп,

Сәлемдесіп жүздесу салтым менің.

Ұшырмай көкіректен жыр кептерін,

Өлеңсіз аша алам ба сыр беттерін?

Жаңа күш,жаңа қуат тілеуменен

Өзіңе басымды ием, көрерменім

Қош келіпсіз, ақ жанарлы құрбылар,

Жүздерінен мейірім меннұр тамар.

 Алдарында жауқазындай құлпырған

Біз алаңсыз балғын шақты балалар,

  Мектебімізде 27-31 қаңтар аралығында «Өнер алды қызыл тіл» атты қазақ тіл апталығы өткелі жатыр Оқушылар қазіргі таңда ана тілін білу, үйренудің қажеттілігі жайлы орасан зор жұмыстар жүргізілуде. Еліміз өз тәуелсіздігіне қол жеткізгеннен кейін, ана тіліміз – қазақ тілі мемлекеттік тіл деп бекітілді. Қазақстан Респу бликасының «Тіл туралы » заңы күшіне енді. Болашағымызды баянды етер қаруымыз – тіліміз. Ана тілімізді құрметтей білейік.

**Жүргізуші:** Ендеше алдарыңызда **өлең шумақтарымен 1сынып** оқушыларын қарсы алыңыздар

**Жүргізуші:** Өнердің нәр берді шапағаты,

Әркімнің өнерге бар махаббаты.

Талпынып топтан шықшы, кәнекей

Қонақтар қошеметпен қол соғады дей келе ойынға кезек берсек.

Ойын : **«Төрт түрлі ою»**

Алдарыңыздағы шаршына лақтыра отырып, қандай түсті ою түрі түссе сол ою арқылы секіре отырып, берілген орынға жетіп тапсырманы орындау керек.

Қызыл ою- мақал-мәтел әлемі

Жасыл ою- жұмабақтар әлемі

Сары ою- Құпия хаттарға жауап беру

Ақ ою- өтірік өлең әлемі

1.Бас кеспек болса да,... (тіл кеспек жоқ)

2.Өнер алды - .... (қызыл тіл)

3.Сөз тапқанға... (қолқа жоқ)

1.Қабат,қабат қаптама,

 Ақылын болса, аттама ( кітап )

2.Бұл кірді жейді

Кір мұны жейді (Сабын)

3.Көрдім деп айта алмайды

Көргенін қайталайды (Айна)

Құпия хаттарға жауап беру

Құрметті достар!

Менің көршімнің бір баласы бар.Өзі өтірікші,көзбе – көз өтірік айта қояды. Маған күнде келіп ойнағысы келеді. Менің онымен бірге ойнағаным дұрыс па?

Құрметті достар!

Менің бір досым бар.Өзі мақтаншақ, ойнап жүргенде уй ішін айтып, жаңа нәрселерін көрсетіп, кішкентайларды қалай ренжіткенін айтып мақтанады.Мен онысын ұнатпаймын,бірақ ойынды жақсы ойнайды. Мен осы баламен дос болайын ба?

Жаңылтпашты қайталау

**Жүргізуші:** Алдарыңызда мың бұралған қазақ биімен «Қуаныш» шағын орталық бүлдіршіндерін қарсы алыңыздар.

**Би: Қазақ биі**

**Жүргізуші:** Тілден биік асқар жоқ,

Тілден асқан байлық жоқ.

Тілден терең теңіз жоқ дей келе еркін тақырыпта мозайка құрастырамыз.

**Мозайка құрау**.

 **Жүргізуші:** Туған тілім- тірлігімнің айғағы,

 Тілім барда айтылар сыр ойдағы.

 Өссе тілім, мен де бірге өсемін,

 Өшсе тілім, мен де бірге өшемін!дей келе сөз кезегін 3-4 сынып оқушыларына береміз.

**Ән:**

**Жүргізуші:** Ата- бабамыздың асыл аманатын, үкілі үмітін ақтайық.Сонда ғана болашағымыз жарқын, тіліміздің мәртебесі биік болмақ! «Анамыздың ақ сүтімен бойымызға дарыған тілімізді ұмыту – бүкіл ата – бабамыздың тарихын ұмыту» деген Бауыржан Момышұлы. Ана тілін құрметтеп, сүйе білейік. Бүгінгі ұрпақ ана тіліне жетік, білімді, мәдениетті болуы шарт тілімізді ұмытпай ұрпақтан ұрпаққа жеткізу-мына отырған сіздер мен біздердің міндетіміз... Осымен апталығымыздың ашылу салтанаты да мәресіне жетті. Алдағы аптада керемет сайыстар, түрлі ойындар сіздерді күтіп тұр. Сол себепті белсенді қатысып, жігерлі болуларыңызға тілектеспін.